《自常熟敲冰行舟半日一夜仅十里》
宋代·袁说友

到晓才通十里冰，颇怜黄帽叹征行。
半篙不下风霜夜，一日之间水陆程。
无复稳时村路滑，不胜危处断桥倾。
驱驰原隰皇华事，筋力犹堪誓此生。

作者简介：（1140—1204）建宁建安人，流寓湖州，字起严，号东塘居士。孝宗隆兴元年进士。授溧阳主簿。历知池州、衢州、平江府，入为吏部尚书兼侍读。宁宗嘉泰三年，同知枢密院，进参知政事。罢以资政殿学士知镇江府。奉祠致仕。学问淹博，其疏奏多切时弊，诗文格调清新。任四川安抚使时，尝命属官辑蜀中诗文为《成都文类》。有《东塘集》。